En 11-årig pige blev ramt af en bil torsdag morgen, da hun løb over vejen på Aalborgvej ved Serritslev. Pigen skulle tilsyneladende nå en bus og så ikke bilerne, da hun krydsede vejen. En 18-årig mand fra Brønderslev kom kørende i en personbil og ramte pigen. Ifølge Brønderslev Politi fik pigen skader på sit knæ og sine tænder, men det kunne have været gået meget værre. Der må nemlig køres 80 kilometer i timen på strækningen, hvor uheldet skete, men fordi der holdt en bus, havde bilisterne sat farten ned. Den 11-årige pige blev derfor ramt med en fart på cirka 50 kilometer i timen. Uheldet skete klokken 07.30. Pigen skal opereres i knæet fredag.

Referat:
En 11-årig pige blev ramt af en bil, da hun ikke fik set sig for udenfor Serritslev. Pigen er indlagt på sygehuset i Hjørring.